laion/Wikipedia-Exotic huggingface dataset:
არავალი

არავალი (ჰინ. अरावली) — ქედი ინდოსტანის ნახევარკუნძულის ჩრდილო-დასავლეთ ნაწილში, ჩრდილოეთ ინდოეთში. გადაჭიმულია სამხრეთ-დასავლეთიდან ჩრდილო-აღმოსავლეთისაკენ 560 კმ-ზე, შედგება ორი ძირითადი ქედისაგან. სიმაღლე 300-900 მ. მაქსიმალური სიმაღლე 1722 მ (მთა აბუს მთა). ადმინისტრაციული თვალსაზრისით, არავალი განფენილია გუჯარათის, რაჯასტანისა და ჰარიანის შტატების ტერიტორიებზე. ჩრდილო-დასავლეთით არავალი ჰყოფს თარის უდაბნოს, ხოლო სამხრეთ-აღმოსავლეთით — მალვის პლატოს. ინდოეთის უძველესი ნაოჭა ქედია. აგებულია კრისტალური ქანებით. მდიდარია ბუნებრივი რესურსებით. გაბატონებულია ნახევარუდაბნო და უდაბნო ლანდშაფტები. შეგიძლიათ იხილოთ მედიაფაილები თემაზე „არავალი“ ვიკისაწყობში. არავალი — სტატია ენციკლოპედია ბრიტანიკიდან (ინგლისური)
ოქროს გლობუსის 36-ე დაჯილდოება

ოქროს გლობუსის 36-ე დაჯილდოება გაიმართა 1979 წლის 27 იანვარს. მასში მონაწილეობა მიიღო 1978 წელს გამოსულმა კინო და ტელენამუშევრებმა ოფიციალური საიტი დაარქივებული 2015-08-01 საიტზე Wayback Machine.
როი შაიდერი

როი შაიდერი (ინგლ. Roy Scheider; დ. 10 ნოემბერი, 1932 — გ. 10 თებერვალი, 2008) — ამერიკელი მსახიობი და მოყვარული მოკრივე. მიღებული აქვს ოსკარის, ოქროს გლობუსისა და BAFTA-ს ნომინაციები. ვიკისაწყობში არის გვერდი თემაზე: როი შაიდერი როი შაიდერი კინოფილმების ინტერნეტ-მონაცემთა ბაზაში როი შაიდერი — Find a Grave-ზე
კონრად ჰოლი

კონრად ჰოლი (ინგლ. Conrad Hall; დ. 21 ივნისი, 1926, პაპეეტე — გ. 6 იანვარი, 2003, სანტა-მონიკა) — ტაიტიში დაბადებული ამერიკელი ოპერატორი. ოპერატორთა საერთაშორისო გილდიამ 2003 წელს შეიყვანა მსოფლიოს 10 ყველაზე გავლენიანი ოპერატორის ნუსხაში. Conrad Hall კინოფილმების ინტერნეტ-მონაცემთა ბაზაში ↑ "Top 10 Most Influential Cinematographers Voted on by Camera Guild," October 16, 2003. დაარქივებული January 9, 2014[Date mismatch], საიტზე Wayback Machine.Category:Webarchive-ის თარგის შეტყობინებები Retrieved January 28, 2011.
ოსკარის 76-ე დაჯილდოება

ოსკარის 76-ე დაჯილდოების ცერემონია — საუკეთესო ფილმებისა და კინოხელოვანების რიგით 76-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 2004 წლის 24 თებერვალს კოდაკის თეატრში, (ლოს-ანჯელესი, კალიფორნია) და მასში მონაწილეობა მიიღეს 2003 წელს გამოსულმა ფილმებმა. ოსკარის დაჯილდოებას აშშ-ში გადასცემდა ABC. ფილმმა „ბეჭდების მბრძანებელი: მეფის დაბრუნება“ მიიღო ყველა, თერთმეტივე ჯილდო, რაზეც იყო ნომინირებული. Academy Awards Official Web Site
აჰაგარი

აჰაგარი, აჰაგარის მთიანეთი (არაბ. جبال هقار) — მთის მასივი ცენტრალურ საჰარაში, ალჟირში. შედგება ჩრდილოეთიდან სამხრეთისაკენ გადაჭიმული ბრტყელმწვერვალებიანი საფეხურებისებრი ქედებისაგან, რომელთა საშუალო სიმაღლეა 800 მ და ბაზალტური პლატოებისაგან, რომელთა საშუალო სიმაღლეა 2000 მ და რომელზედაც აღმართულია ვულკანური კონუსები, რომელთა შორის გამოიყოფა მწვერვალი თაჰათი (2918 მ). აჰაგარი საფუძველში აგებულია კემბრიუმამდელი ქანებით, კერძოდ გრანიტებით, გნაისებითა და ფიქლებით, რომლებთანაც დაკავშირებულია ურანის, პლატინის, ალმასის, ნიკელისა და სხვა სასარგებლო წიაღისეულების ბუდობები. ჩრდილოეთიდან და სამხრეთისაკენ მთიანეთი შემოსაზღვრულია პალეოზოური ასაკის ქვიშაქვებიანი კუესტებით (ტასილი). კლიმატი მთა-უდაბნოს ტიპისაა, მწვერვალებზე ზამთარში იცის თოვლი. ნალექები 100 მმ-ზე ნაკლები წელიწადში. მუდმივი ზედაპირული ჩამონადენი მხოლოდ უადების ზემოთებშია, სადაც არის მეტად ხშირი ბალახოვანი საფარველი, გვხვდება ცალკეული ხეები და კორომები, მათ შორის კვიპაროზი, მირტი, პალმები, აკაცია. აჰაგარში ბინადრობს მუფლონი, გეპარდი, ლომი. ძირითადად მომთაბარე მოსახლეობა მეტწილად მისდევს მესაქონლეობას. 1500 მ სიმაღლემდე იშვიათ ოაზისებში განვითარებულია მიწათმოქმედება. აჰაგარი — სტატია დიდი რუსული ენციკლოპედიიდან (რუსული)
შვაბიის ალბი

შვაბიის ალბი, შვაბიის იურა (გერმ. Schwäbische Alb; Schwäbischer Jura) — კუესტური სერი სამხრეთ გერმანიაში, შვაბია-ფრანკონიის იურის სამხრეთ-დასავლეთ ნაწილი. გადაჭიმულია სამხრეთ-დასავლეთიდან ჩრდილო-აღმოსავლეთისაკენ დაახლოებით 160 კმ-ზე. სიმაღლე 1015 მ-მდე (მთა ლემბერგი). უმთავრესად აგებულია იურული კირქვებით. თხემი დაკარსტული პლატოა. სამხრეთ-აღმოსავლეთი კალთა დამრეცია, ჩრდილოეთ-დასავლეთი — ციცაბო. დანაწევრებულია დუნაისა და ნეკარის შენაკადებით. კალთები შემოსილია წიწვნარითა და მუხის ტყით, მდელოთი და ბუჩქნარით. შვაბიის ალბი ქმნის ჩრდილო-დასავლეთისაკენ მიმართულ კირქვიანი ფლატეების ღილკილოსებურ კლაკნილ უწყვეტ ხაზს, რომლის შეფარდებითი სიმაღლე 200 მ-იდან 300 მ-მდეა. აღმოსავლეთისაკენ შედარებით დადაბლებულია. ზემოთ ქედზე მდებარეობს საკმაოდ ფართო კარსტულ ფორმებიანი პლატო ძაბრებითა და ჩაქცევებით. მასზე ბევრი ატმოსფერული ნალექი მოდის, ზამთრობით გარკვეული დროის განმავლობაში თოვლი არ დნება. იცის ძლიერი ქარი და ნისლი. კუესტის ციცაბო კალთები და ხევები, რომლებითაც დასერილია ის, დაფარულია ხშირი წიფლის ტყით, დანაწევრებულია და განშტოებებს და ბორცვ-შთენილებს ქმნის. შემდეგ, უფრო ძირს, მეტად დამრეცი, მერგელებისაგან აგებული კალთებია, რომლებიც ლიასური მერგელების ბორცვებიან, ზედა ტრიასული ქვიშაქვების სტრუქტურულ ბაქანს ებჯინება. ქვიშაქვების ბაქანი შეადგენს ძლიერ დანაწევრებულ, მიხვეულ-მოხვეულ შიდა კუესტურ 200 მ-მდე სიმაღლის ფლატეების მქონე ქედს. კიდევ უფრო ძირს, საშუალოდ 300 მ-იდან 400 მ-ის სიმაღლემდე განლაგებულია აუზის ნიჟარებიანი კირქვებისაგან აგებული ბაქანი. ჩრდილო-დასავლეთით ის, თავის მხრითაც, წარმოშობს ეროზიულ საფეხურს ქვედა ტრიასული ქვიშაქვების პლატოებისაკენ. არის პალეონტოლოგიური რეზერვატი ჰოლცმადენი. შეგიძლიათ იხილოთ მედიაფაილები თემაზე „შვაბიის ალბი“ ვიკისაწყობში. შვაბიის ალბი — სტატია ენციკლოპედია ბრიტანიკიდან (ინგლისური) დობრინინი ბ., დასავლეთ ევროპის ფიზიკური გეოგრაფია, თბ., 1953.
ჩეხები

ჩეხები — ხალხი, ჩეხეთის ძირითადი მოსახლენი (9,55 მლნ). სახელები: ჩეხურად - Češi; ინგლისურად - Czechs; ფრანგულად - Tcheques. საერთო რაოდენობა: 10,38 მლნ ენა: ჩეხური. მორწმუნეები: ძირითადად არარელიგიური მოსახლეობა, არიან აგრეთვე კათოლიკეები და პროტესტანტები. ჩეხეთის დემოგრაფია Berka, Petr and Palan, Ales and Stastny, Petr: Xenophobe's Guide to the Czechs, Oval Books, London, 2008 Holý, Ladislav: The Little and the Great Czech Nation, Cambridge University, 1996 ქართული საბჭოთა ენციკლოპედია, ტ. 11, თბ., 1987. — გვ. 104. Official Czech website, links to multiple articles regarding the Czech people. დაარქივებული 2007-05-13 საიტზე Wayback Machine. ↑ Obyvatelstvo podle národnosti podle krajů. დაარქივებულია ორიგინალიდან — 2013-01-16. ციტირების თარიღი: 2012-06-14. ↑ 2004 survey. დაარქივებულია ორიგინალიდან — 2020-02-11. ციტირების თარიღი: 2012-06-14. ↑ Statistics Canada. დაარქივებულია ორიგინალიდან — 2009-03-26. ციტირების თარიღი: 2012-06-14. ↑ http://portal.statistics.sk დაარქივებული 2014-03-29 საიტზე Wayback Machine. Štatistický úrad SR ↑ 2006 census Data. დაარქივებულია ორიგინალიდან — 2008-07-09. ციტირების თარიღი: 2012-06-14. ↑ Population by religious belief and by municipality size groups English. Czech Statistical Office. დაარქივებულია ორიგინალიდან — 2015-02-21. ციტირების თარიღი: 2012-04-23.
ალან არკინი

ალან არკინი (ინგლ. Alan Arkin; დ. 26 მარტი, 1934, ბრუკლინი — 29 ივნისი, 2023, სან-მარკოსი (კალიფორნია) — ამერიკელი მსახიობი, რეჟისორი, მუსიკოსი და მომღერალი. ოსკარის, ოქროს გლობუსის და BAFTA-ს პრემიების ლაურეატი. მისი შვილები, ადამ, ენტონი და მეთიუ არკინები აგრეთვე მსახიობები არიან. შეგიძლიათ იხილოთ მედიაფაილები თემაზე „ალან არკინი“ ვიკისაწყობში. ალან არკინი — AllMovie ალან არკინი კინოფილმების ინტერნეტ-მონაცემთა ბაზაში ↑ https://www.tvinsider.com/1097840/alan-arkin-dead-little-miss-sunshine-argo-kominsky-method/
ოსკარის 78-ე დაჯილდოება

ოსკარის 78-ე დაჯილდოების ცერემონია — საუკეთესო ფილმებისა და კინოხელოვანების რიგით 78-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 2006 წლის 5 მარტს კოდაკის თეატრში, ლოს-ანჯელესი, კალიფორნია და მასში მონაწილეობა მიიღეს 2005 წელს გამოსულმა ფილმებმა. ოსკარის დაჯილდოებას აშშ-ში გადასცემდა ABC. Academy Awards Official Web Site
კალციტი

კალციტი (< ლათ. calx, ნათ. ბრ. calcis — კირი) — კარბონატის კლასის მინერალი; ქიმიური შედგენილობა CaCO3; მინარევები: Mg, Fe, Mn (8%-მდე) და სხვა. კრისტალდება ტრიგონურ სინგონიაში. კრისტალები რომბოედრული, სკალენოედრული, ფირფიტისებრი აქვს. გვხვდება მკვრივი, მარცვლოვანი, მიწისებრი მასების, აგრეთვე ნაღვენთი წარმონაქმნების (სტალაქტიტი, სტალაგმიტი) სახით. სრული ტკეჩადობა აქვს სამი მიმართულებით. ხშირად — მრჩობლები. უფეროა ან თეთრი, ზოგჯერ მინარევებით შეფერილი. კალციტის კრისტალებს ახასიათებს ძლიერი ორმაგი სხივთტეხა. სიმაგრე მინერალოგიური სკალით 3; სიმკვრივე 2720-2800 კგ/მ³. კალციტი წარმოიქმნება ჰიდროთერმულ, ზოგჯერ მაგმურ პირობებში. დიდი რაოდენობით ილექება ზღვის აუზში. კირიანი ცხელი წყაროებიდან გამოილექება ტრავერტინის სახით. კალციტი ძირითადი შემადგენელი ნაწილია კირქვების, მარმარილოსი და სხვა. კალციტი ერთ-ერთი ყველაზე გავრცელებული მინერალია დედამიწის ქერქში. მინერალების სია ქართული საბჭოთა ენციკლოპედია, ტ. 5, თბ., 1980. — გვ. 341.
ლონდონის ხელშეკრულება (1913)

ლონდონის ხელშეკრულება — სამშვიდობო ხელშეკრულება, რომელსაც ხელი მოაწერეს 1913 წლის 30 მაისს ლონდონში და რომლის შედეგადაც ბალკანეთის პირველი ომი დასრულდა. ხელშეკრულების თანახმად ოსმალეთის იმპერიამ დაკარგა მთელი ევროპული სამფლობელოები სტამბოლისა და აღმოსავლეთ თრაკიის გარდა. ევროპის სახელმწიფოების გავლენით ჩერნოგორიამ შკოდერის ალყა მოხსნა. ოსმალეთის ევროპული ტერიტორიები გაინაწილეს საბერძნეთმა (მაკედონიის ნაწილი და სალონიკის რაიონი), სერბეთმა (მაკედონიის ნაწილი და კოსოვო) და ბულგარეთმა (მაკედონიის ნაწილი, თრაკია და ეგეოსის სანაპირო). დიდი სახელმწიფოების ზეგავლენით შეიქმნა ალბანეთის სახელმწიფო. სერბეთმა ვერ მიიღო გასასვლელი ადრიატიკის ზღვაზე. ხელშეკრულების გარშემო არსებული დაპირისპირებებისა და უკმაყოფილებების გამო 1913 წლის ივნისში დაიწყო ბალკანეთის მეორე ომი. სამშვიდობო ხელშეკრულებების სია ოსმალეთის იმპერიის ხელშეკრულებების სია ხელშეკრულების ტექსტი(ინგლისური)
დემოკრატიის ქალღმერთი

დემოკრატიის ქალღმერთი (ჩინ.: 民主女神) — პეკინში, ტიანანმენის მოედანზე მდებარე ათმეტრიანი ქანდაკება. აღმართეს 1989 წლის 29 მაისს ტიანანმენის საპროტესტო აქციის დროს. ქანდაკება 4 დღეში შექმნეს პეკინის ხელოვნების აკადემიის სტუდენტებმა. 1989 წლის 4 ივნისს ჩინეთის არმიამ ქანდაკება დაშალა. ამის შემდეგ შეიქმნა მისი რამდენიმე ასლი, რომლებიც მსოფლიოს მრავალ ქალაქში დაიდგა. ვიკისაწყობში არის გვერდი თემაზე: დემოკრატიის ქალღმერთი Goddess of Democracy at Portsmouth Square in San Francisco Chinatown Collection of Goddess of Democracy images First Person Account -- The Story of The Goddess of Democracy being built
კალჩიკი

კალჩიკი (უკრ. Кальчик; სავარაუდოდ, აგრეთვე კალკა) — მდინარე უკრაინაში, დონეცკის ოლქში. სიგრძე 88 კმ, აუზის ფართობი 1263 კმ². მდინარე კალმიუსის მარჯვენა შენაკადი. სათავე აქვს აზოვისპირა მაღლობზე, ზღვის დონიდან დაახლოებით 250 მ სიმაღლეზე, სოფელ კალჩინოვკის მიდამოებში, დონეცკისა და ზაპოროჟიეს ოლქების საზღვარზე. ტრაპეციის ფორმის ხეობა აქვს. შერეული საზრდოობის მდინარეა. მდინარის ნაპირზეა ქალაქი მარიუპოლი. წყლის მინერალიზაცია იზრდება სათავიდან შესართვამდე. შესართავის რიაონში მინერალიზაცია 2,5 გ/ლ აღწევს. წყლის ხარჯი 3,0-იდან 30-მდე მ³/წმ. არის სარკისებრი კობრი, თეთრი ამური, სქელშუბლა და სხვა სახეობის თევზი. 1223 წლის 31 მაისს მდინარეზე მოხდა ბრძოლა გაერთიანებულ რუს-ყივჩაყთა ჯარებსა და მონღოლთა კორპუსს შორის. კალჩიკი — სტატია დიდი საბჭოთა ენციკლოპედიიდან (რუსული) კალჩიკი — ენციკლოპედიური ლექსიკონი (რუსული)
ზელენცი

ზელენცი — ქალაქ კრანისკა-გორასთან ახლოს მდება წყარო და ეპონიმური ბუნებრივი ნაკრძალი, სლოვენიის ჩრდილო-დასავლეთ კუთხეში. ის არის მდინარე სავა დოლინკას სათავე რომელიც თავის მხრივ წარმოქმნის დუნაის ერთ-ერთ უდიდეს შენაკად სავას. ზელენცი ამოდის ზედაპირზე მიწისქვეშა დინებიდან რომელიც სათავეს პლანიცაში იღებს და წარმოქმნის ორი მეტრის სიღრმის ტბას. ტბას აქვს მუქი მწვანე ფერი, რის გამოც ნაკადულის და მის შემოგარე არეალის სახელის სლოვენურიდან თარგმანი ნიშნავს მწვანეს (სლოვენ. zelen). Decree on Declaration of Zelenci as Nature Reserve, Official List Nos. 53/92, 17/94, Official List of Upper Carniola, No. 32/96 (Odlok o razglasitvi Zelencev za naravni rezervat, Uradni list št. 53/92, 17/94, Uradni vestnik Gorenjske, št. 32/96) ვიკისაწყობში არის გვერდი თემაზე: ზელენცი Sinfo (Jan 2006) ISSN 1854 0805 http://www.ukom.gov.si/fileadmin/ukom.gov.si/pageuploads/Sinfo/2006-januar.pdf დაარქივებული 2016-03-03 საიტზე Wayback Machine.
კალკის ბრძოლა

კალკის ბრძოლა — რუსული სამთავროებისა და მონღოლეთის იმპერიის ჯარების ბრძოლა. გაიმართა 1223 წლის 31 მაისს მდინარე კალკაზე. ბრძოლა გაიმართა თანამედროვე დონეცკის ოლქის ტერიტორიაზე უკრაინაში. სამდღიანი ბრძოლის შემდეგ მონღოლებმა სრულიად გაანადგურეს რუსული სამთავროების კოალიცია. ბრძოლაში დაიღუპა მრავალი თავადი და ბოიარი. მონღოლების ლაშქარს სარდლობდნენ მონღოლი მხედართმთავრები ჯებე და სუბუდაი. Cross, Samuel Hazzard, and Olgerd P. Sherbowitz-Wetzor, trans. (1953). Russian Primary Chronicle. Lavrentian Text Cambridge, MA: Medieval Academy of America. Fennell, John (1983). The Crisis of Medieval Russia 1200-1304. London and New York: Longman. ISBN 0-582-48150-3 Gabriel, Richard (2004). Subotai The Valiant: Genghis Khan's Greatest General. Praeger Publishers. ISBN 0-275-97582-7 de Hartog, Leo (1989). Genghis Khan: Conqueror of the World. I.B.Tauris. ISBN 1-85043-139-6 Jackson, Peter (2005). The Mongols and the West, 1221–1410. Pearson Education Limited. ISBN 0-582-36896-0
Yield (ალბომი)

Yield — ამერიკული ალტერნატიული როკ-ჯგუფ Pearl Jam-ის მეხუთე სტუდიური ალბომი. გამოვიდა 1998 წლის 3 თებერვალს. ალბომი გამოსცა Epic-მა. ყველა ტექსტის ავტორი — ედი ვედერი, გარდა მითითებულისა. ^ I-ში ჟღერს სიმღერის „Happy When I'm Crying“ ნაწყვეტი. ეს არის აირონსის ავტორობის სიმღერა, გამოცემული ჯგუფის 1997 წლის ფან-კლუბის სინგლზე. ↑ ერლეუაინი, სტივენ თომას. allmusic ((( Yield > Review ))). Allmusic. ციტირების თარიღი: March 21, 2009. ↑ Sinclair, Tom. (1998-02-06) Last Band Standing. Entertainment Weekly. დაარქივებულია ორიგინალიდან — 2007-12-25. ციტირების თარიღი: 2008-05-28. ↑ Pareles, Jon. (1998-02-08) Edging Off Rock's High Road. The New York Times. ციტირების თარიღი: 2009-05-20. ↑ (January 31, 1998). "Review: Yield". NME (p. 44). ↑ Bailey, Holly. "Pearl Jam: Yield". Pitchfork Media. February 1, 1998. Retrieved on May 20, 2009. ↑ Christgau, Robert. "Pearl Jam". robertchristgau.com. Retrieved on May 20, 2009. ↑ Sheffield, Rob. (1998-03-11) Pearl Jam: Yield. Rolling Stone. ციტირების თარიღი: 2009-05-20. ↑ Lawrence, Eddy. „Review: Pearl Jam - Yield, Epic“. Select. EMAP Metro (March, 1998): 86. ↑ Smith, RJ (March 1998). "Review: Yield". Spin (p. 129) March 1998. ↑ Engleheart, Murray. "Interview with Mike McCready". Massive!. February/March 1998.
კახიანოური

კახიანოური — უბანი ქუთაისის სამხრეთ ნაწილში, გაშლილია მშრალი ხიდიდან რიონის სადგურამდე. კახიანოური უხსოვარი დროიდან დასახლებულ პუნქტს წარმოადგენდა. ქუთაისის ისტორიულ-ეთნოგრაფიულ მკვლევართა მუშაობის შედეგად აღმოჩენილია სხვადასხვა დროს ნაპოვნი ცალკეული მასალები, რომლებიც განეკუთვნება კლასობრივი საზოგადოებისწინა ხანას და ნივთები, რომლებიც აქ საქალაქო კულტურის არსებობასაც ადასტურებენ. ასეთებია: გვიანი ბრინჯაოსა და გვიანი ბრინჯაო-ადრერინის ხანის სამეურნეო იარაღები. ისტორიკოს ნოე ბალანჩივაძის მტკიცებით, ამ ადგილზე მეფეებს საზამთრო სადგომი ჰქონდათ აშენებული. ბალახუანის სამხრეთით ვახუშტი ბატონიშვილს აღნიშნული აქვს "კახნიაური", რომელსაც უწოდებს მეფის საზამთრო სადგურს. გერმანელი მოგზაურის, გიულდენშტედტის, სიტყვით, ეს ადგილი იმერეთის სამეფოს უფლისწულის საჯდომი იყო, სადაც იდგა პატარა დანგრეული ციხე კახნიაური. აქ ლითოფონის ქარხნის ტერიტორიაზე დღესაც შეიმჩნევა ქვითკირის ნაშენი კედლის ფრაგმენტები, რომელთა სიძველე ეჭვს არ ტოვებს. იგი კახნიაურის ციხე სადგომის ნაშთი უნდა იყოს. სახელი კახნიაურის წარმოშობის შესახებ სხავადასხვა აზრია გაბატონებული ქართულ საისტორიო წყარობსა და მწერლობაში. ენათმეცნიერი მიხეილ ალავიძე წერს: "კახიანაური" მიღებულია ფორმიდან "კახნიაური" ნ თანხმოვნის გადასმით. ვახუშტი ბატონიშვილი წერს, რომ სახელი წარმოიშვა გვარი კახიანისგან, როგორც ირკვევა აზნაური კახიანები, რომელთა გვარიც სოფელ ეწერიდან მოდიოდა, კახიანოურის მიწას ფლობდნენ. ამ ყველაფერთან დაკავშირებით ისტორიკოს ვახტანგ სიდამონიძეს სრულიად განსხვევბული ვერსია აქვს. ის გვიამბობს, რომ შესაძლოა სახელი კახნიაური წარმოიშვა XVII საუკუნის პირველ ნახევარში. როგორც ცნობილია, 1614 წელს აღმოსავლეთ საქართველოს შემოესია შაჰ-აბასი. ქართლის მეფე ლუარსაბმა და კახეთის მეფე თეიმურაზმა იმერეთის სამეფოს დროებითი თავშესაფარი სთხოვეს. იმერეთის მეფემ ისინი გულთბილად მიიღო, უმასპინძლა და შეიფარა. მალე ლუარსაბ მეფე შაჰ-აბასმა მოტყუებით გადაიყვანა იმერეთიდან ქართლში და ირანში გაიწვია. თეიმურაზი კი იმერეთში დარჩა. მართალია. თეიმურაზი 1615 წელს ისევ დაეპატრონა კახეთს, მაგრამ შემდეგ თეიმურაზი კვლავ დამარცხდა ქართლის მეფე როსტომთან ბრძოლაში და ისევ იმერეთში დაბრუნება მოუწია. მან არა მარტო მეფის სახლობა, არამედ არისტოკრატია და 700 კაციანი არმია გაიყოლა. იმერეთის მეფემ თეიმურაზს ციხე-სიმაგრე გადასცა, რათა საცხოვრებელი პირობები შეექმნა საკუთარი ხალხისთვის. ისინი აქ 7 წლის განმავლობაში დარჩნენ. ამ ციხე-სიმაგრეს და მის სანახებს იმერლებმა უწოდეს კახნიაური, ე. ი. კახელების დასახლების ადგილი, ქართული სიტყვის მარცვალი "ური", კუთვნილების მაჩვენებელია. ამრიგად, უნდა დავასკვნათ, რომ კახნიაურის, როგორც სახელწოდების, წარმოშობა, იმერეთში კახელთა დასახლებასთან უნდა იყოს დაკავშირებული.
ჩრდილოეთის ქვეყანა (ფილმი)

ჩრდილოეთის ქვეყანა (ინგლ. North Country) — 2005 წლის ამერიკული დრამატული ფილმი. დაფუძნებულია 2002 წელს გამოსულ წიგნზე, რომელიც ასახავს სექსუალური შევიწროების შესახებ სასამართლო დავას. შარლიზ თერონმა და ფრანსის მაკდორმანდმა მიიღეს ოსკარისა და BAFTA-ს ნომინაციები. ყურადღება!  ქვემოთ მოყვანილია სიუჟეტის და/ან დასასრულის დეტალები. ჯოსი ეიმსის ქორწინება ინგრევა და ის მიემგზავრება მშობლიურ მხარეში, ჩრდილოეთ მინესოტაში სამსახურის საძიებლად. ეიმსს ორი შვილი ჰყავს. მათ სარჩენად ის იძულებულია, მუშაობა დაიწყოს მაღაროში, სადაც მამამისი მუშაობს. მაღაროშიდასაქმებულთა უმრავლესობა მამაკაცებია და ეიმსი წააწყდება მკაცრ რეალობას, სადაც ქალები დამცირებულები და შევიწროეულები არიან. ჯოსი მოწმე გახდება მაღაროელი კაცის მიერ მისი მეწყვილის, შერის შევიწროებისა. ამის შესახებ ჯოსი უფროსთან იჩივლებს, მაგრამ უფროსი მხოლოდ ქალს გააკრიტიკებს და არაფერს მოიმოქმედებს. მაღაროელი ბობი შარპი ჯოსისაც ავიწროებს. გლორია, ჯოსის მეგობარი, ურჩევს ქალს, სქელკანიანი გახდეს ამ პრობლემის მიმართ. ჯოსი თავისი შვილის ჰოკეის მატჩს ესწრება ადვოკატ ბილისთან ერთად. ბობის ცოლი სცენას მოუწყობს საჯაროდ. მაღაროელი კაციები კი ატერორებენ ტუალეტში გამოკეტილ შერის. ჯოსი შეხვდება წარმოების უფროსს და იმედი აქვს, რომ მას დაანახებს არსებულ უსამართლობას, მაგრამ მალევე მიხვდება, რომ მისტერ პირსონის მიზანიც მხოლოდ ქალის გაჩუმებაა. ამის შემდეგ ბობი შარპი კვლავ თავს დაესხმება ჯოსის. ჯოსი მაღაროს კაფეში საჯაროდ დაადანაშაულებს ბობის თავდასხმაში. ჯოსი გადაწყვეტს, სსამართლოს მეშვეობით დაიცვას მისი და მისი მეგობრების უფლებები. ჯოსის ადვოკატი ბილი ითხოვს, რომ სასამართლომ კოლექტიური სარჩელი განიხილოს, რათა მაღაროში დასაქმებული ყველა ქალის უფლება იყოს დაცული. ჯოსი ცდილობს სიტყვით გამოვიდეს მაღაროს პროფკავშირის კრებაზე, მაგრამ მას აწყვეტინებენ. სცენაზე ჯოსის მამა, აგრეთვე მაღაროელი ჰეკი ადის, რომელსაც მაღაროელებში კარგი რეპუტაცია აქვს. ჰენკი, რომელიც აქქამდე მხარს არ უჭერდა საკუთარ ქალიშვილს, ამჯერად ჯოსის დამცავი სიტყვით გამოდის. სასამართლოზე დაკითხვის დროს ჯოსის მოუწევს გაიხსენოს მისთვის მტკივნეული წარსული, როცა მასწავლებელმა გააუპატიურა. ჯოსი სასამართლოს მოიგებს. შარლიზ თერონი - ჯოსი ეიმსი ვუდი ჰარელსონი - ბილი უაითი ფრანსის მაკდორმანდი - გლორი დოჯი შონ ბინი - კაილ დოჯი ჯერემი რენერი - ბობი შარპი ტომას კერტისი - სემ ეიმსი რიჩარდ ჯენკინსი - ჰენკ ეიმსი სისი სპეისეკი - ელის ეიმსი მიშელ მონაჰანი - შერი ემბერ ჰერდი - ახალგაზრდა ჯოსი ეიმსი ჟაკლინ რაიტი - ბობის ცოლი ოფიციალური საიტი „ჩრდილოეთის ქვეყანა“ — კინოფილმების ინტერნეტ-მონაცემთა ბაზა (ინგლისური) „ჩრდილოეთის ქვეყანა“ — Box Office Mojo-ზე „ჩრდილოეთის ქვეყანა“ — Rotten Tomatoes „ჩრდილოეთის ქვეყანა“ — Metacritic-ზე Jenson Vs. Eveleth Mines and North Country რეალური ისტორია, რომელზეც დაფუძნებულია ფილმი (ინგლისური) About the filming of North Country
მურაზ მურვანიძე

მურაზ (თეიმურაზ) მურვანიძე (დ. 10 მაისი, 1939, თბილისი) — თეატრალური მხატვარი, სცენოგრაფი, მხატვარი, თბილისის საპატიო მოქალაქე, საქართველოს სახალხო მხატვარი, ღირსების ორდენის კავალერი, საქართველოს სახელმწიფო პრემიის ლაურეატი. დაამთავრა აპოლონ ქუთათელაძის სახელობის თბილისის სამხატვრო აკადემია, ფერწერის ფაკულტეტის თეატრალურ-დეკორატიული განყოფილება. მურაზ მურვანიძე არის სახელმწიფო, პიკასოს, ლინკოლნის ცენტრის, ჩიკაგოსა და სხვა საერთაშორისო პრემიების ლაურეატი.საქართველოს (1963), პოლონეთის (1977), კანადის (1986), საფრანგეთისა (1977) და აშშ-ის (1989) თეატრალური სეზონების საუკეთესო მხატვარი. სანქტ-პეტერბურგის მარიინსკის თეატრის, მონტე კარლოს საერთაშორისო მუსიკალური ასოციაციის, ძველი და ახალი მონტე კარლოს (1990-1993) მთავარი მხატვარი. მურაზ მურვანიძე კარიერის განმავლობაში მუშაობდა მსოფლიოს წამყვან საერთაშორისო, საოპერო და საბალეტო თეატრებში. ამჟამად იგი აგრძელებს საქართველოში ნაყოფიერ მუშაობას, ამის ერთ-ერთი მაგალითია თბილისის „მთაწმინდის პარკი". კოტე მახარაძე (1926-2002) მედეა ჩახავა (1921-2009) მურაზ მურვანიძე (1939) მაკა მახარაძე ნატო მურვანიძე მურაზ მურვანიძე — საქართველოს ბიოგრაფიული ლექსიკონი ↑ მურაზ მურვანიძე ხელოვნების სასახლეში. Events.ambebi.ge (14 თებერვალი 2018). ციტირების თარიღი: 9 სექტემბერი, 2019.[მკვდარი ბმული] ↑ Теймураз Мурванидзе. Российская Академия Художеств. დაარქივებულია ორიგინალიდან — 2012-04-23.
ნიკი კარო

ნიკი კარო (ინგლ. Niki Caro დ. 1967, ველინგტონი) — ახალზელანდიელი რეჟისორი, პროდიუსერი და სცენარისტი. ცნობილი გახდა 2002 წელს ფილმით „ვეშაპზე ამხედრებული“, რომელიც სხვადასხვა საერთაშორისო კინოფესტივალებზე სხვადასხვა პრიზებით დაჯილდოვდა. 2002 - ვეშაპზე ამხედრებული (Whale Rider) 2005 - ჩრდილოეთის ქვეყანა (North Country) Niki Caro კინოფილმების ინტერნეტ-მონაცემთა ბაზაში
გუსტავო სანტაოლალა

გუსტავო სანტაოლალა (ესპ. Gustavo Santaolalla; დ. 19 აგვისტო, 1951, ბუენოს-აირესი) — არგენტინელი მუსიკოსი, კინოკომპოზიტორი და პროდიუსერი. ზედიზედ ორჯერ, 2005 და 2006 წლებში მიიღო ოსკარი საუკეთესო ორიგინალური მუსიკისთვის. Gustavo Santaolalla კინოფილმების ინტერნეტ-მონაცემთა ბაზაში
Echo & the Bunnymen

Echo & the Bunnymen — ინგლისური როკ-ჯგუფი, ჩამოყალიბებული 1978 წელს ლივერპულში. ორიგინალურ შემადგენლობაში შედიოდნენ იენ მაკ-კალოუ (ვოკალი), უილ სერჯენტი (გიტარა) და ლეს პატინსონი (ბას-გიტარა), ხოლო დასარტყმელი საკრავების პარტიები იწყობოდა დრამ-მანქანაზე. 1980 წლისთვის მათ დრამერის სახით პიტ დე ფრეიტასი შეუერთდა. პიტერ უილკინსონი – ბას-გიტარა (2003–2005) პოლ ფლემინგი – კლავიშებიანები (2003–2005) საიმონ ფინლი – დასარტყმელი საკრავები (2003–2005) ჯედ მეილი – გიტარა (2003) გორდი გუდი – გიტარა (2004–დღემდე) სტივენ ბრენენი - ბასი (2005–დღემდე) მთავარი სტატია: Echo & the Bunnymen-ის დისკოგრაფია. Crocodiles (1980) Heaven Up Here (1981) Porcupine (1983) Ocean Rain (1984) Echo & the Bunnymen (1987) Reverberation (1990) Evergreen (1997) What Are You Going to Do with Your Life? (1999) Flowers (2001) Siberia (2005) The Fountain (2009) Meteorites (2014) The Stars, the Oceans & the Moon (2018) ვიკისაწყობში არის გვერდი თემაზე: Echo & the Bunnymen ოფიციალური საიტი Villiers Terrace.com დაარქივებული 2012-03-07 საიტზე Wayback Machine. ↑ Echo and the Bunnymen Get Nostalgic in New York | SPIN | Live | We Were There. SPIN (2008-10-02). დაარქივებულია ორიგინალიდან — 2013-11-24. ციტირების თარიღი: 2013-08-22. ↑ MacKenzie Wilson. (1985-11-15) Songs to Learn and Sing - Echo & the Bunnymen | სიმღერები, მიმოხილვები, ავტორობა, ჯილდოები. AllMusic. ციტირების თარიღი: 2013-08-22. ↑ May 12, 2011. (2011-05-12) Echo and the Bunnymen interview - Chicago Tribune. Articles.chicagotribune.com. დაარქივებულია ორიგინალიდან — 2014-03-13. ციტირების თარიღი: 2013-08-22.
ნორმან ჯუისონი

ნორმან ჯუისონი (ინგლ. Norman Jewison დ. 21 ივლისი, 1926, ტორონტო — გ. 20 იანვარი, 2024) — კანადელი რეჟისორი და პროდიუსერი, კანადის კინოცენტრის დამფუძნებელი. ხშირად მიმართავდა სოციალურ და პოლიტიკურ თემებს, აუდიტორიისთვის სადავო და პრობლემურ საკითხებს. 1966 — რუსები მოდიან, რუსები მოდიან (The Russians Are Coming, the Russians Are Coming) 1967 — შუაღამის მხურვალება (In the Heat of the Night) 1973 — იესო ქრისტე სუპერვარსკვლავი (Jesus Christ Superstar) 1979 — და სამართლიანობა ყველასთვის (…And Justice for All) 1984 — ჯარისკაცის ისტორია (A Soldier’s Story) 1985 — ღვთის აგნესა (Agnes of God) 1987 — შეშლილი (Moonstruck) 1999 — ქარიშხალი (The Hurricane) შეგიძლიათ იხილოთ მედიაფაილები თემაზე „ნორმან ჯუისონი“ ვიკისაწყობში. Norman Jewison კინოფილმების ინტერნეტ-მონაცემთა ბაზაში ↑ Byrge, Mike Barnes,Duane; Barnes, Mike; Byrge, Duane (22 იანვარი, 2024). „Norman Jewison, Director of ‘In the Heat of the Night’ and ‘Moonstruck,’ Dies at 97“. The Hollywood Reporter. ციტირების თარიღი: 25 იანვარი, 2024. შეამოწმეთ თარიღის პარამეტრი |access-date= და |date=-ში (დახმარება)